„Olulisim minu jaoks on alati mõte – muusika peab olema sellest kantud.“
#000000
Ele Millistfer on laulja, muusikaliartist ja laulukirjutaja, kellele meeldib ka väga klaverit mängida. Ta armastab head muusikat ega piira seda mingi žanriga – talle meeldib nii kuulata kui ka ise teha erinevates stiilides muusikat. Enda loomingu asetab Ele popi ja jazzi piirimaile.
Ta on pikalt tegelenud põhiliselt muusikaliteatri ja õpetamisega ning tunneb nüüd järjest suuremat vajadust tegeleda enda loomingu ja jazzmuusika erinevate varjunditega ning teha koostööd bändiga. Aja jooksul on olnud tal õnne teha koostööd paljude andekate muusikutega. Ele Millistfer on äärmiselt õnnelik ja tänulik muusikutele, kes tema esikplaadil mängivad: Ahto Abner, Andrus Rannaääre, Andres Alaru, Themuri Sulamanidze, Jaagup Jürgel, keelpillikvartett Prezioso ning Erki Sepp. Nendega koos musitseerida on Elele olnud puhas nauding.
Teda võlub muusikute vaheline sünergia, see inspireerib ja sütitab. Tema enda lugusid käivitab mõte või sõnad, mis kõnetavad, ning neile otsib Ele muusikalist väljendust.
Üks müstilisemaid ja meeldejäävamaid muusikalisi elamusi on tema jaoks olnud ammune Jan Garbareki kontsert Kaarli kirikus, mis viis ta täielikult teise reaalsusesse, ja just seda hea muusika peabki tegema. Musitseerides viibib ka Ele nagu kusagil mujal – kohas, kus kõik on aus, kõik on lubatud, kus on nii lihtne ennast avada ja tajuda Kõiksusega kooskõla. Ta loodab väga ka publiku vähemalt hetkeks siit reaalsusest ära viia.
#000001
Eelmisel aastal ilmus tema esimene album, kust leiab valiku tema seni kirjutatud paladest:
Ele Millistfer „Alguse paik“ 2019
#000002